b'\n_START_ARTICLE_\nJane X. Luu\n_START_SECTION_\nLapsuus ja muutto Yhdysvaltoihin\n_START_PARAGRAPH_\nJane Luu syntyi Etel\xc3\xa4-Vietnamissa vuoden 1963 hein\xc3\xa4kuussa. H\xc3\xa4n oli toinen lapsi perheess\xc3\xa4 jossa oli h\xc3\xa4nen lis\xc3\xa4kseen iso-sisko ja kaksi nuorempaa velje\xc3\xa4. H\xc3\xa4nen vanhempansa olivat muuttaneet Etel\xc3\xa4-Vietnamiin pohjoisesta vuonna 1955. H\xc3\xa4nen is\xc3\xa4s\xc3\xa4 opetti h\xc3\xa4nelle ranskaa. Vuonna 1975 Etel\xc3\xa4-Vietnamin hallitus romahti ja he muuttivat perheineen Yhdysvaltoihin. Siell\xc3\xa4 he muuttivat vaihtelevien majoituspaikkojen j\xc3\xa4lkeen Paducahiin, Kentuckyssa jossa asuivat vuoden, jonka j\xc3\xa4lkeen he muuttivat Kalifornian Venturaan jossa h\xc3\xa4nen is\xc3\xa4ns\xc3\xa4 oli silloin kirjanpit\xc3\xa4j\xc3\xa4n\xc3\xa4.\n_START_SECTION_\nOpiskelu ja tutkimus\n_START_PARAGRAPH_\nJane Luu meni lukion (high school) j\xc3\xa4lkeen Stanfordin yliopistoon jossa suoritti fysiikan kandidaatin tutkinnon (BA) vuonna 1984. Sen j\xc3\xa4lkeen h\xc3\xa4n oli Jet Propulsion Laboratoryss\xc3\xa4 joka johdatti h\xc3\xa4net planeettatieteen pariin. Vuonna 1986 kes\xc3\xa4ll\xc3\xa4 h\xc3\xa4n oli ylemp\xc3\xa4\xc3\xa4n tutkintoon t\xc3\xa4ht\xc3\xa4\xc3\xa4v\xc3\xa4ss\xc3\xa4 koulutuksessa (graduate studies) Nepalissa Massachusetts Institute of Technology (MIT) planeettatieteellisen laitoksen tutkimuksissa. H\xc3\xa4n tapasi siell\xc3\xa4 David Jewittin joka toimi h\xc3\xa4nen ohjaajanaan._NEWLINE_Vuosina 1986\xe2\x80\x931990 h\xc3\xa4nell\xc3\xa4 oli huoletonta aikaa koulutuksessa kun h\xc3\xa4n pystyi tutkimaan kaikkea joka h\xc3\xa4nt\xc3\xa4 kiinnosti vailla suurempia velvollisuuksia. He tekiv\xc3\xa4t yhteisty\xc3\xb6t\xc3\xa4 Jewittin kanssa monissa projekteissa joissa tutkittiin aurinkokunnan komeettoja, asteroideja, sek\xc3\xa4 pikkuplaneettoja. Vuonna 1987 he aloittivat tutkimuksen jossa tutkittiin ett\xc3\xa4 ovatko aurinkokunnan uloimmat osat niin tyhji\xc3\xa4 kuin n\xc3\xa4yttiv\xc3\xa4t oleva ja t\xc3\xa4ss\xc3\xa4 ty\xc3\xb6ss\xc3\xa4 kului 20 vuotta. Jewittin lopetti MIT:ss\xc3\xa4 vuonna 1988 ja siirtyi Havaijin yliopistoon jonne my\xc3\xb6s Jane Luu muutti koska halusi ty\xc3\xb6skennell\xc3\xa4 h\xc3\xa4nen kanssaan. H\xc3\xa4n ei kuitenkaan lopettanut MIT:iss\xc3\xa4 jossa suoritti tohtorin tutkinnon (Ph.D.) vuonna 1990. Syksyll\xc3\xa4 1990 h\xc3\xa4n j\xc3\xa4tti Hawaijin ja siirtyi jatko-opiskelemaan Harvard-Smithsonian Astrofysiikan keskukseen Cambridgeen Massachusettiin. Jane Luu l\xc3\xb6ysi Jewittin kanssa 30. elokuuta 1992 Hawaijin yliopiston 2,2-metrisell\xc3\xa4 kaukoputkella Mauna Keassa kohteen QB1. Se sai my\xc3\xb6hemmin nimekseen (15760) 1992 QB\xe2\x82\x81. Se oli ensimm\xc3\xa4inen Kuiperin vy\xc3\xb6hykkeen transneptuninen kohde. Syksyll\xc3\xa4 1994 Jane Luusta tuli Harvardin yliopiston t\xc3\xa4htitieteen osaston professori.\n_START_SECTION_\nHnkil\xc3\xb6kohtainen el\xc3\xa4m\xc3\xa4\n_START_PARAGRAPH_\nJane Luu on naimisissa Leidenin yliopistossa  tapaamansa Ronnie Hoogerwerfin kanssa ja heill\xc3\xa4 on tyt\xc3\xa4r Eliot.'